《重阳小酌朝爽台看旗峰登高人放风筝作》
明代·邓云霄

霜落南天海气清，台侵象外与云平。翠笼烟岫看人小，响戛风筝杂雁声。

懒向高山扶蜡屐，遥怜下界似棋枰。秋香未厌东篱晚，只有黄花不世情。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。